Πληρότητα και διαφάνεια των υγειονομικών και επιδημιολογικών δεδομένων κατά τη διάρκεια της πανδημίας Covid-19: συγκριτική μελέτη περίπτωσης Ελλάδας – Σκωτίας
Creators: name: Παυλίδης, Απόστολος Δημητρίου
Publisher: name: Aristotle University of Thessaloniki
Year: 2024
Subjects: Δεδομένα επιδημιολογικής επιτήρησης
Πανδημία Covid-19
Πληρότητα δεδομένων
Διαφάνεια δεδομένων
Ελλάδα
Σκωτία
Συγκριτική μελέτη περίπτωσης
Public health surveillance data
Covid-19 pandemic
Data completeness – comprehensiveness
Transparency
Greece
Scotland
Comparative case study

description: Η πανδημία Covid-19 επανέφερε δραματικά στο προσκήνιο τη σημασία της επιδημικής ετοιμότητας, βασική παράμετρος της οποίας είναι η επιδημιολογική επιτήρηση. Οι διεθνείς υγειονομικοί φορείς και οι επιστήμονες τονίζουν τη σημασία της πληρότητας των επιδημιολογικών δεδομένων και της διαφάνειας στην ανάλυση και τη δημοσίευσή τους, για στοχευμένες και αποτελεσματικές παρεμβάσεις κατά της πανδημίας. Στόχος της εργασίας αυτής είναι η αξιολόγηση της πληρότητας και της διαφάνειας των επιδημιολογικών δεδομένων στην Ελλάδα κατά τη διάρκεια της πανδημίας και η σύγκριση με τα αντίστοιχα δεδομένα στη Σκωτία. Για την αξιολόγηση της πληρότητας των επιδημιολογικών δεδομένων που συλλέγονταν στην Ελλάδα από την αρχή της πανδημίας Covid-19 μέχρι το τέλος του 2022, καθώς και της διαφάνειας στην ανάλυση και τη δημοσιοποίησή τους στην επιστημονική κοινότητα και τον γενικό πληθυσμό, διεξήχθη έρευνα με ανάλυση των επίσημων δεδομένων που δημοσιεύονταν από την κυβέρνηση και τις υγειονομικές αρχές. Τα στοιχεία αυτά αξιολογήθηκαν με βάση τις οδηγίες των διεθνών φορέων και τις προτάσεις της διεθνούς βιβλιογραφίας. Εφαρμόστηκε η μεθοδολογία της συγκριτικής μελέτης περίπτωσης, συγκρίνοντας τα αντίστοιχα δεδομένα της Ελλάδας και της Σκωτίας. Στην Ελλάδα, σε αντίθεση με τη Σκωτία, δεν δημοσιεύονταν χρονοσειρές δεδομένων επιδημιολογικής επιτήρησης, αλλά μόνο πληροφορίες για την εξέλιξη της πανδημίας υπό μορφή εκθέσεων, σε μη επεξεργάσιμους μορφότυπους και χωρίς τα απαραίτητα μετα-δεδομένα για την ερμηνεία και την τεκμηρίωσή τους. Επίσης, δεν δημοσιεύονταν στοιχεία για όλους τους προτεινόμενους δείκτες επιτήρησης της πανδημίας, ούτε υπήρχε διαστρωμάτωση ανά ταχυδρομικό κώδικα, επάγγελμα, κοινωνικο-οικονομική κατάσταση, φυλή και εθνικότητα. Ακόμη, δεν δημοσιεύτηκαν στοιχεία μελετών οροεπιπολασμού κ.α. Υπάρχουν σοβαρές ελλείψεις στην πληρότητα και στη διαφάνεια των δεδομένων επιδημιολογικής επιτήρησης της πανδημίας Covid-19 στην Ελλάδα, γεγονός που δεν επιτρέπει την άμεση και σε πραγματικό χρόνο ολοκληρωμένη ανάλυση των επιδημιολογικών δεδομένων και ως εκ τούτου την αποτελεσματική διαχείριση της επιδημίας με στόχο τον έλεγχο και τον περιορισμό των συνεπειών της.
description: The Covid-19 pandemic has dramatically brought back to the fore the importance of epidemic preparedness, a key parameter of which is epidemiological surveillance. The international health agencies and scientists emphasize the importance of the comprehensiveness of epidemiological data and transparency in their analysis and publication, to monitor the impact on all socio-economic population groups and to take targeted and effective measures against the pandemic. The aim of this paper is to evaluate the comprehensiveness and transparency of epidemiological data in Greece during the pandemic and to compare it with the corresponding data in Scotland. To evaluate the comprehensiveness of the epidemiological data collected in Greece from the beginning of the Covid-19 pandemic until the end of 2022, as well as the transparency policies, research was conducted by analyzing official data published by the government and health authorities. The relevant data were evaluated on the basis of the WHO and ECDC guidelines. The comparative case study methodology was applied to compare the respective data of Greece and Scotland. In Greece, in contrast to Scotland, no time series of epidemiological surveillance data were published, but only reports about the evolution of the Covid-19 pandemic, in non-editable formats and without the necessary metadata for their interpretation and documentation. Also, there was not published data for all the proposed surveillance indicators of the pandemic, nor was there stratification by zip code, occupation, socio-economic status, race and nationality. Furthermore, there was not any information regarding seroprevalence or other studies. There are serious deficiencies in the comprehensiveness and transparency of the epidemiological surveillance data of the Covid-19 pandemic in Greece, which impede the effective management of the epidemic and its consequences.